بیرلشمیش میللت‌لرتشکیلاتی، ایرانا نوکلئر راضیلاشمایا صادق قالمایا چاغیریب.
بیرلشمیش میللت‌لرتشکیلاتی باش کاتیبی‌نین سؤزچوسو ایستفان دوژاریک، گونده‌لیک مطبوعات بریفینگینده ایرانین غنیلشدیریلمیش اورانیوم رزرو محدودیتینی آرتیرماسینا دایر بیانات وئردی.
ایرانین بو قراری‌نین ناراحات‌لیق وئریجی اولدوغونو بیل‌دیرن دوژارریک،
ایران ایسلام جمهوریتی‌نین بو قراری آنلاشما‌نین قورونماسینا یاردیمچی اولمایا‌جاق و ایران خالقینی آنلاشما‌نین آچیق ایقتیصادی فایدالاریندان‌ محروم بوراخا‌جاق". دئدی.
پروبلمین یئنه احاطه‌لی بیرگه فعالیت پلانی (KOEP) چرچیوه‌سینده حل ائدیلمه‌سی لازیم اولدوغونو بیل‌دیرن دوژارریک، بمت باش کاتیبی آنتونیو گوترشین ایرانا نوکلئر آنلاشما‌یا صادق قالما و آنلاشما مسئولیت‌لرینی یئرینه یئتیرمه‌سی دعوت ائتدیگینی سؤیله‌دی.
ایران خاریجی ایشلر ناظیری محمد جواد ظریف، تهرانین یوزده 3.67 غنیلشدیریلمیش اورانیوم رزرو محدودیتی‌نین نوکلئر آنلاشما‌دا گؤستریلن 300 کیلوقرام رزرو سویه‌سینی آشدیغینی، اونون آغیرلاشدیریلمیش سو اوچون ده اعتبارلی اولدوغونو آچیقلامیشدی.
آمریکانین تحریم‌لرینه قارشی 8 می‌ده آنلاشما‌یا طرف اؤلکه‌لره 60 گون مدت وئرن ایران غنیلشدیریلمیش اورانیوم توتومونو آرتیراجاغینی آچیقلامیشدی.
